Uutisissa: Protestit kasvavat Iranissa. Ne ovat leviämässä ympäri maailman.
Mitä ihmiset Iranissa kertovat kristillisille palvelujärjestöille?
Ja: Texasilaisnaudat aiheuttavat kuhinaa Israelissa.
Ne liittyvät Raamatun profetiaan ja Messiaan paluuseen.
Lisäksi: Tekoälyn siunaukset ja vaarat. Robotit imuroivat lattioita, -
mutta entä jos ne kirjoittavat ja laulavat ylistyslauluja?
Olemmeko korvaamassa Jumalaa teknologialla?
KRISTILLISEN MAAILMAN UUTISET
Tervetuloa uutisten pariin.
Iranissa protestit jatkuvat naisen kuoltua siveyspoliisin käsissä.
Kuten Chris Mitchell kertoo, -
tukimielenosoitukset leviävät ympäri Irania ja maailmaa.
Opiskelijat huutavat: "Kuolema diktaattorille".
Protestit alkoivat, kun Masha Amin, 22, tapettiin, -
koska hän piti huivia väärin. Nyt vaaditaan hallinnonvaihtoa.
Liikkeestä on tullut globaali. Sadattuhannet ovat nousseet kaduille -
Pariisissa, Roomassa, Torontossa, Santiagossa ja muissa kaupungissa.
Jotkut naiset leikkaavat protesteissa hiuksensa.
Leikkasin ne osoittaakseni solidaarisuutta Iranin naisille.
Se on vähintä, mitä voi tehdä.
Oli jo aikakin.
Iranilaiset ovat kärsineet jo yli 40 vuotta.
Vaikka länsi on muka tyyssija liberaaleille arvoille, -
progressiivisille arvoille ja naisten ja miesten tasa-arvolle, -
emme ole riittävästi tukeneet iranilaisia diktatuuria vastaan.
Iranin parlamenttiedustajat huusivat uskollisuutta ajatollahille.
Presidentti Ebrahim Raisi vannoi, että protestoijat maksavat hinnan.
Häiriöihin osallistuneet, yleistä turvallisuutta häirinneet, -
ihmisiä ja omaisuutta vahingoittaneet sekä lietsojat pitää tuoda oikeuteen.
Iranin poliisi on tappanut protesteissa jo lähes 150 ihmistä.
Tässä poliisi ampuu mielenosoittajaa kylmäverisesti.
Satoja on pidätetty ja tietojen mukaan kidutettu.
Protestien uusin keskus näyttää olevan Sharifin yliopisto Teheranissa.
Sosiaalisen median raporttien mukaan armeija on piirittänyt alueen -
eikä päästä opiskelijoita pois.
Reza Pahlavi, Irania ennen vallan- kumousta hallinneen šaahin poika: -
"Islamilainen tasavalta ampuu opiskelijoita Sharifin yliopistossa.
Silti USA on lähettämässä roistohallinnolle taas miljardeja."
Pahlavi viittaa USA:n ja Iranin neuvotteluihin Iranin ydinohjelmasta.
Korkea-arvoinen viranomainen sanoi, -
että USA jatkaa neuvotteluja protesteista huolimatta.
Iran voi vuonna 2030 olla biljoona dollaria rikkaampi, varoittavat jotkut.
Rahalla se voisi jatkaa terrorismia ja kansan sortamista.
Chris Mitchell, Jerusalem.
Kiitos, Chris. Mike Ansari Heart4Iran-mediaverkostosta, -
joka lähettää evankeliumia Iraniin, kiitos, että tulit lähetykseen.
Kerro protesteista. Miten ne eroavat aiemmista?
Iso ero on se, että nyt mielenosoittajat vaikuttavat pelottomilta.
Hallinto on tajunnut, että kansa on sille nyt ennennäkemätön uhka.
Ajatollahien vastaiset iskulauseet kiirivät ympäri maailmaa.
Nyt myös muualla asuvat iranilaiset pitävät yhtä Iranissa asuvien kanssa.
Protesteja on Lontoossa, Pariisissa, Berliinissä, New Yorkissa ja DC:ssä.
Nämä ihmiset tietävät, että jos Iran saa ydinaseen, -
siitä tulee vahvempi ja väkivaltaisempi. Iranilaiset kyselevät meiltä, -
miksi maailman johtajat ja suurin osa lännen mediasta eivät tee mitään.
He sanovat, että jos hallinto tappaa kansalaisia armotta nyt, -
mieti, mitä se tekee, jos se saa ydinaseen.
Onko siveyspoliisi yksi syy siihen, -
miksi niin monet nuoret kääntyvät pois islamista?
Siveyspoliisi, vallankumouskaarti ja Basij-prikaatit ovat hallinnon jatkeita.
Ihmiset ovat menettäneet uskon islamilaiseen tasavaltaan.
Nuoret eivät enää pyydä uudistuksia islamilaiseen järjestelmään.
He haluavat siitä eroon. He näkevät korruption, teloitukset, raiskaukset -
ja pidätykset ja pitävät sitä järjestelmän hedelmänä.
Protesteja uhkaa nyt kaksi haastetta.
Ensimmäinen on johtajuuden puute.
Toinen on Iranin turvallisuusjoukkojen kovat otteet heitä vastaan.
Luultavasti näemme lisää verenvuodatusta.
Protestit voivat myös hiipua tai ne voidaan tukahduttaa, -
mutta sama kaava jatkuu.
Heart4Iran lähettää evankeliumia Iraniin ja palvelee verkossa.
Mitä ihmiset kertovat?
Iran estää pääsyn internetiin ja sosiaaliseen mediaan -
sekä tietoliikenne- ja satelliitti- signaalit. Silti saamme sieltä puheluja.
Yleisin kysymys on, miksi heitä ei auteta enemmän.
He kokevat jääneensä yksin. Silti he ovat toiveikkaita.
Kanavamme Mohabat TV on ilmaissut tukensa vapaalle Iranille, -
jossa toteutuvat kansalaisoikeudet ja uskonnonvapaus.
Kääntyykö iranilaisia Jeesuksen puoleen tämän seurauksena?
Yleensä kääntyy, mutta nyt on vaikea sanoa.
Viranomaiset ovat rajoittaneet vahvasti yhteyksiämme Iraniin.
Kun kansannousuja on ollut aiemmin, ihmiset kääntyvät pois islamista -
ja maallistuvat. Monet etsivät muita vaihtoehtoja.
Unet ja näyt ovat yhä tärkeässä osassa ihmisten uskoontulossa.
Hyvä uutinen on se, että seurakunta kasvaa yhä voimakkaasti, eikö?
Ehdottomasti. Maanalainen seurakunta kukoistaa ja kasvaa.
Tällaisten tapahtumien seurauksena monet hylkäävät islamin.
Maanalaisiin seurakuntiin liittyy lisää ihmisiä.
Rukoilkaa Iranin seurakunnan puolesta.
Mike Ansari, kiitos, että tulit mukaan.
Iran ja iranilaiset ovat rukouksissamme. Siunausta! - Kiitos.
Sitten Israeliin, jossa toimitus Texasista aiheuttaa kuhinaa.
Lastina oli viisi punaista hiehoa.
Kuten Chris Mitchell raportoi, -
niiden tuloa pidetään profeetallisena ja Messiaan paluun edellytyksenä.
Tässä punaiset hiehot ovat Ben Gurionin kentällä.
Rabbit uskovat, että punaisen hiehon tuhkaa tarvitaan puhdistusmenoihin.
Niiden etsinnässä ja kuljetuksessa auttoivat Boneh Israel -järjestö -
ja tiimin johtaja Byron Stinson.
Häntä lähestyi joukko rabbeja Temppelivuori-instituutista.
He sanovat: "Voisitko etsiä meille Texasista punaisen hiehon?"
Aluksi olin yllättynyt, mutta tunnen monia kasvattajia -
ja tiedän jotain karjasta, Texasista kun olen.
Suostun aina heidän pyyntöihinsä, koska he ovat ystäviäni.
Alettiin etsiä harvinaista hiehoa, joka täyttää Raamatun määräykset.
Raamattu antaa vihjeet punaisen hiehon merkityksestä -
4. Moos. 19:1―2:ssa, jossa Jumala sanoi Moosekselle ja Aaronille: -
"Tämä on lakimääräys, jonka Herra sääsi sanoen: -
Käske israelilaisia tuomaan sinulle ruskeanpunainen, virheetön hieho, -
jossa ei ole mitään vammaa ja jonka päälle iestä ei vielä ole pantu."
Pitäisi siis ottaa punainen hieho, -
jossa ei ole yhtäkään valkoista tai tummaa karvaa -
ja jonka päälle ei ole pantu vielä iestä.
On hyvin harvinaista löytää puhtaan punainen vasikka.
Punaisen hiehon tuhkalla puhdistettaisiin Giihonin lähteen vesi.
Pieni määrä tuhkaa puhdistaisi tuhansia litroja vettä.
Vedessä papit voisivat puhdistautua, jos he ovat koskettaneet kuollutta.
Jotkut juutalaiset käyvät rituaalikylvyssä joka päivä -
voidakseen lähestyä Jumalaa rukouksessa ja puhtaudessa.
Se ei ole kuitenkaan sama ilman punaista hiehoa.
Kun se saadaan, voimme puhdistautua ja rakentaa temppelin.
Punaisen hiehon pitää olla 2-vuotias.
Nämä ovat vasta noin vuoden vanhoja.
Jos niille ei kasva valkoisia tai mustia karvoja, -
mikä voi hyvinkin onnistua, -
ne ovat ensimmäisiä 2 000 vuoteen.
1100-luvulla elänyt juutalainen Maimonides kertoo, -
että 1. ja 2. temppelin aikana eli yhdeksän punaista hiehoa -
ja että kymmenes olisi Messiaan ilmestymisen merkki.
Chris Mitchell, Jerusalem.
Kiintoisaa. Kiitos, Chris. Tulossa: -
Uusi teknologia helpottaa elämää, mutta uhkaako se ihmissuhteita -
ja vie huomiomme pois Jumalasta?
Se on yleisimmin muistiin painettu Psalmi.
Opin sen lapsena pyhäkoulussa.
Herra on minun paimeneni.
Mitä tapahtuu, kun omaksumme sen, että Herra on paimenemme?
CBN:n uusi syvällinen opetus Gordon Robertsonilta, -
"The Lord Is My Shepherd: A Psalm of David".
Psalmi ohjaa jokaista kulkijaa, jokaista kristittyä, elämän tiellä.
Opetus auttaa löytämään polun todelliseen huolenpitoon -
ja vaikeiden tilanteiden kääntämiseen ympäri -
sekä avaimen voittoihin kamppailuista.
Lisäksi se opettaa erottamaan Jumalan äänen ja läsnäolon.
Se on Psalmi kamppailujen voittamisesta.
Lähetämme tuotteen kaikille uusille kumppaneille.
Soita ruudun numeroon tai rekisteröidy nettisivuilla. Tuote on jo saatavilla.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas! Lasvegasilainen nainen on kerännyt yli 3 miljoonaa seuraajaa -
videoilla, joilla hän esittelee käteen istutettua mikrosirua.
Burgundy Waller sai sirun pari vuotta sitten. Sen ohjelmoi hänen miehensä.
Videoilla hän esittelee, kuinka sillä voi avata ovia, laatikoita, kaappeja -
ja varastoja vain kosketuksella.
Tietosuoja-asiantuntijat varoittavat, -
että se voi mahdollistaa kontrollin, manipulaation ja sorron.
Teknologia lisääntyy nopeasti. Robotit osaavat jo imuroida, -
koota autoja, toimittaa pikaruokaa ja valvoa asuntoa.
Ne ovat esimerkkejä siitä, miten tekoäly helpottaa elämäämme.
Kysymys kuuluu, millä hinnalla. Gary Lane jatkaa.
Maailma kehittyy nopeasti.
Elämää ohjaavat älykkäät tietokoneet ja huipputeknologia.
Kehitys voi viedä yhä vaarallisemmille vesille, sanoo Wallace Henley.
Vähemmän inhimilliseen maailmaan, jossa Luoja korvataan luodulla.
On kehitteillä koneita, ja ihmiset ovat alkamassa palvoa niitä.
Olemassa on jopa tekoälykirkko.
Eräs teknologia-asiantuntija on sanonut, -
että kone voi toimia miljardi kertaa ihmisaivoja nopeammin -
ja että sitä voi kutsua vain jumalaksi.
Henley on Christian Post -lehden kolumnisti.
Hän on kirjoittanut tekoälystä.
Hän vieraili hiljattain CBN:n "The Global Lane" -ohjelmassa.
Hän sanoo, että liiallinen riippuvaisuus teknologiasta voi loitontaa Jumalasta.
Ollaan unohtamassa Jumalaa ja tilivelvollisuutta.
Samaan aikaan kehitetään koneita, jotka ottavat Hänen paikkansa.
Koneet lisäävät ihmisten vapaa-aikaa ja mukavuuksia -
mutta vähentävät tilivelvollisuutta ja riippuvuutta Jumalasta.
Muistatko Roosa-robotin 1960-luvun Jetsoneista?
Saatan olla ruma, senkin uuno, mutta olen F-I-K-S-U, fiksu.
Enää se ei ole tieteisfantasiaa.
Robotit osaavat jo imuroida, koota autoja ja toimittaa pikaruokaa.
Hei, tässä tilauksesi.
Tässä on Amazon Astro, joka valvoo kotia -
ja seuraa ihmistä kaikkialle kuin pyörillä varustettu Alexa.
Vai robotti? - Niin.
Mitä me sillä teemme?
Pidän siitä, että tieto on käden ulottuvilla.
Odotan päivää, jolloin robotti leikkaa nurmikkoni ja korjaa putket.
Onko siinä jotain vikaa? Milloin pitäisi huolestua?
Automatiikan hyödyntämisessä ei ole mitään vikaa.
Olen kiitollinen, että lääkäri pystyy sondeeraamaan -
eikä tarvitse selvittää vaivaa leikkauksella. Se on paljon parempi.
Vaarallista on, jos unohdamme, että Jumala istuu valtaistuimella -
ja että ihminen on luotu tuonpuoleista varten.
Gospel-musiikkituottaja Marquis Boone ymmärtää huolen.
Hän on luonut JC:n, tietokoneohjatun tekoäly-gospelmuusikon.
Jos joskus hajoat palasiksi
Putoat ukkospilvien väliin
Teen sinusta jälleen ehjän
Sun ei tarvi pettyä
Boone sanoo, että teknolaulaja voi johtaa kuulijoita takaisin Jumalan luo.
Pidämme persoonista ja musiikista, mutta alamme palvoa heitä.
Alamme uskoa, että he ovat melkein kuin jumalia, -
ja se ei ole Jumalan tavoite.
Jumala haluaa, että musiikki auttaa suuntamaan katseen Häneen.
Perustajaisät ymmärsivät tilivelvollisuuden, Henley uskoo.
He sanoivat, että Luoja on antanut meille luovuttamattomat oikeudet.
Jos sitä ei ymmärrä, vallan ottaa valtio -
ja hyödystä tulee tavoiteltavin asia.
Sen myötä yhteiskunta muuttuu huonompaan suuntaan.
Orjuus on esimerkki siitä, kun ihmiset nähtiin omaisuutena.
Asenne nostaa taas päätään, Henley uskoo.
Ihmisiä käytetään ilman yhteyttä ja Jumalan tarkoittamaa ihmissuhdetta.
Hän kehottaa valvomaan, -
minkä aseman annamme Jumalalle ja teknologialle elämässämme.
Jos annamme itsemme täysin koneille tiedostamatta, -
olemme vaarallisilla vesillä. Augustinus sanoi, -
että Jumala on luonut sydämemme ja vain Hän voi täyttää sen.
Gary Lane, CBN News.
Tulossa: Herättämässä henkiin raamatullista rituaalia.
Miten voi osallistua Sanan lausuntaan sopivasti juutalaisten pyhien aikaan?
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
CBN:n uusi opetus "The Lord Is My Shepherd: A Psalm of David".
Audio-opetus Gordon Robertsonilta.
Se on lohdutuksen ja rohkaisun Psalmi kaikille kristityille kaikkina aikoina.
Siinä varmuudessa voit levätä. Se ohjaa sinua elämässäsi.
Saat "The Lord Is My Shepherd: A Psalm of David" -opetuksen, -
kun rekisteröidyt kumppaniksemme.
Hei taas. Tämä Raamatun perinne ulottuu vuosituhansien taakse.
Vanha testamentti viittaa monta kertaa Sanan ääneen lausumiseen.
Tarkoituksena oli muistuttaa Israelia Jumalan laista, -
kehottaa kuuliaisuuteen ja varmistaa siunaus kansalle.
Luomistutkimuksen instituutio ICR järjestää raamatunlausumisen, -
jossa lausutaan Uusi testamentti sanasta sanaan ulkomuistista.
Yksi lausujista on Tom Meyer. Hän tulee kertomaan meille tilaisuudesta.
Kiitos, että tulit ohjelmaan. - Kiitos, että sain tulla.
Mikä merkitys on sillä, että lausutaan Raamattua kaikkien kuultaville?
Meillä on parikin tavoitetta, -
kun lausumme Jumalan Sanaa ulkomuistista.
Koskaan aiemmin seurakunnan historiassa -
kaikkia 27:ää kirjaa, 260:tä lukua, kaikkia yli 8 000:ta jaetta -
ja kaikkia 180 000:ta sanaa ei ole lausuttu ulkomuistista.
Teemme sen juuri ennen välivaaleja. Julistamme julkisesti Sanasta, -
mitä Jumala tahtoo kansalta ja yksilöiltä.
Toiseksi haluamme kertoa, että lausujat ovat tavallisia ihmisiä.
Jos he pystyvät painamaan muistiin isoja osioita Sanasta, -
katsojatkin pystyvät siihen.
Tapahtuma on 11.―14.10. juutalaisten juhlien aikana. Miksi juuri silloin?
Se on hyvä kysymys.
Kuten alussa sanoit, tapa juontuu muinaisten israelilaisten ajalta.
Emme ole korvaamassa Israelia, mutta aika on täydellinen.
Muinoin Sana luettiin joka seitsemäs vuosi ääneen, -
jotta kansa tiesi, mitä Jumala tahtoo.
Mikä olisi parempi aika kuin silloin, kun israelilaisetkin tekivät sen -
ja kun meillä on välivaalit ja pohdimme, ketä äänestämme?
Äänestämmekö näin vain noin? Olemmeko yksi kansa Jumalan alla?
Oletko opetellut osiosi jo ulkoa ja mikä se on?
Miten Sanan mieleen painaminen vaikuttaa ihmiseen?
Olen painanut osioni mieleen. Lausun koko Ilmestyskirjan, -
2. Pietarin kirjeen, 1. Johanneksen kirjeen ja joitain lyhyempiä.
Toiset lausuvat Matteuksen, Markuksen tai Luukkaan ulkomuistista.
Raamatun ulkoa muistaminen on tosi vaikeaa, -
mutta siitä seuraavat siunaukset ovat lukemattomat.
Kun Sana on talletettuna sydämeen, se on koko ajan käytettävissämme.
Saamme lohdun sanoja. Voimme käyttää Sanan miekkaa.
Siunauksia, joita Sanan ulkoa muistaminen tuo, on valtavasti.
Mikä on ensimmäinen lause, jonka aiot lausua?
"Jeesuksen Kristuksen ilmestys, jonka Jumala antoi hänelle, -
näyttääkseen palvelijoillensa, mitä pian tapahtuman pitää".
Uskomatonta. Yritän saada mieleni ymmärtämään.
Miten ihmeessä tuo onnistuu? Mistä voisi aloittaa?
Kun Aaron Judge aloitti kauden, hän ei sanonut: "Lyön nyt 62 kunnaria."
Hän löi ne yhden kerrallaan. Sama juttu Raamatun mieleen painamisessa.
Minulta on mennyt 20 vuotta painaa mieleen 20 kirjaa.
Se onnistuu jae jakeelta, rivi riviltä. Se on mahdollista.
Miten tapahtumaan voi osallistua?
Sivulla icr.org on striimi koko lehtimajanjuhlien ajan -
11.―15. lokakuuta.
Selvä, icr.org. Olen ihmeissäni ja hyvin vaikuttunut.
Jumalan siunausta. Innostat minuakin painamaan Sanaa mieleen.
Kiitos, että tulit ohjelmaan. - Kiitos.
ICR:n raamatunlausuntatilaisuus järjestetään siis 11.―15. lokakuuta.
Siitä näkyy striimi ICR:n YouTube-kanavalla.
Lisätietoja osoitteessa cbnnews.com.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Se on Psalmien eniten mieleen painettu katkelma.
Opin sen lapsena pyhäkoulussa.
Herra on minun paimeneni.
Mitä tapahtuu, kun omaksumme sen, että Herra on paimenemme?
CBN:n uusi syvällinen opetus Gordon Robertsonilta, -
"The Lord Is My Shepherd: A Psalm of David".
Psalmi ohjaa jokaista kulkijaa, jokaista kristittyä, elämän tiellä.
Opetus auttaa löytämään polun todelliseen huolenpitoon -
ja vaikeiden tilanteiden kääntämiseen ympäri -
sekä avaimen voittoihin kamppailuista.
Lisäksi se opettaa erottamaan Jumalan äänen ja läsnäolon.
Se on Psalmi kamppailujen voittamisesta.
Lähetämme tuotteen kaikille uusille kumppaneille.
Soita ruudun numeroon tai rekisteröidy nettisivuilla. Tuote on jo saatavilla.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Lataa CBN News -sovellus. Uutisia kristillisestä näkökulmasta -
kotona tai liikkeellä.
Kaikki uutiset samasta paikasta.
Uutishälytyksiä. Rukoustavoitteita. Rukousta uutistapahtumien puolesta.
Lue pääuutiset ja katso CBN News -kanavaa suorana.
CBN News. Koska totuudella on väliä.
Lataa sovellus osoitteesta cbnnewsapp.com.
Sadattuhannet oppilaat saivat oppitunnin sananvapaudesta.
Valtakunnallista tempausta sponsoroi Focus on the Family -järjestö.
Tavoitteena on rohkaista lapsia juhlimaan uskoa ja jakamaan Sanaa.
Osallistujia oli yli 500 000 yli 50 000 koulussa.
Hienoa. Kiitos seurasta. Ensi viikkoon.
Koko tiimin puolesta näkemiin ja Jumalan siunausta!
Suomennos: Marianne Tenetz